જો તમે વાત વાતમાં ગાંધીજીની ટીકા કરવાની ફેશન રાખતા હો (આજકાલ આ ફેશન યુવાનોમાં બહુ પ્રચલિત છે), તો આ પુસ્તક તમારે વાંચવું રહ્યું. .જો તમે (મારી જેમ ) ઓલરેડી ગાંધીજીના ફૅન હો તો આ પુસ્તક તમને જરૂર ગમશે. આ પુસ્તકમાં આઝાદીની લડત વખતે ગાંધીજીનાં સાથીદારો અને બીજા કેટલાક મહાનુભાવોએ લખેલાં ગાંધીજી સાથેનાં પ્રસંગો અને અનુભવોનો સરસ સંગ્રહ છે. ગાંધીજીનું વ્યક્તિત્વ અને વિચારસરણી સમજવાનો આ એક સહેલો રસ્તો હોઇ શકે.